62022TJ0469_INF
Απόφαση του Γενικού Δικαστηρίου (ένατο τμήμα)της 18ης Οκτωβρίου 2023 – ΕΤΕπ κατά Συρίας
(Υπόθεση T-469/22) (
1
)
«Ρήτρα διαιτησίας – Σύμβαση δανείου για έργο ενίσχυσης του συστήματος διανομής ηλεκτρικής ενέργειας σε τρίτη χώρα – Μη εκτέλεση της σύμβασης – Επιστροφή των ποσών που προκαταβλήθηκαν – Τόκοι υπερημερίας – Διαδικασία έκδοσης ερήμην αποφάσεως»
1.
Ένδικη διαδικασία – Αγωγή ενώπιον του Γενικού Δικαστηρίου – Εφαρμογή της ερήμην διαδικασίας – Υποχρέωση του Γενικού Δικαστηρίου να επιδικάσει στον ενάγοντα τα αιτήματά του – Προϋποθέσεις – Μη απάντηση του εναγομένου στην αγωγή εντός της προβλεπόμενης προθεσμίας
(Κανονισμός Διαδικασίας του Γενικού Δικαστηρίου, άρθρο 123 § 1)
(βλ. σκέψεις 16-19, 24, 35, 40, 41)
2.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα μεταξύ της Ευρωπαϊκής Τράπεζας Επενδύσεων και της Συρίας – Καθορισμός της αρμοδιότητας του Γενικού Δικαστηρίου βάσει των άρθρων 256 και 272 ΣΛΕΕ και της ρήτρας διαιτησίας
(Άρθρα 256 § 1 και 272 ΣΛΕΕ)
(βλ. σκέψεις 20, 22, 23)
3.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση δανείου συναφθείσα μεταξύ της Ευρωπαϊκής Τράπεζας Επενδύσεων και της Συρίας – Παράβαση από τη Συρία των συμβατικών της υποχρεώσεων – Υποκατάσταση της Ένωσης στα δικαιώματα της Τράπεζας – Αγωγή ασκηθείσα από την Τράπεζα εξ ονόματος της Ένωσης – Παραδεκτό
(Άρθρα 256 § 1 και 272 ΣΛΕΕ· Σύμβαση της Ρώμης της 19ης Ιουνίου 1980, άρθρο 13 § 1)
(βλ. σκέψεις 26, 27, 29-34)
Διατακτικό
Το Γενικό Δικαστήριο αποφασίζει:
1)
Υποχρεώνει την Αραβική Δημοκρατία της Συρίας να καταβάλει στην Ευρωπαϊκή Ένωση, εκπροσωπούμενη από την Ευρωπαϊκή Τράπεζα Επενδύσεων (ΕΤΕπ), το ποσό των 28777508,71 ευρώ, το οποίο αντιστοιχεί στο κεφάλαιο και σε οφειλόμενους στις 30 Ιουνίου 2022 συμβατικούς τόκους και τόκους υπερημερίας.
2)
Επί του ποσού των 27388963,40 ευρώ, το οποίο περιλαμβάνει το κεφάλαιο, οφείλονται από τις 30 Ιουνίου 2022 και μέχρι την ημερομηνία εξόφλησης τόκοι υπερημερίας υπολογιζόμενοι σύμφωνα με τη μέθοδο που προβλέπει το άρθρο 3, παράγραφος 2, της υπ’ αριθ. 20948 σύμβασης δανείου για έργο ενίσχυσης του συστήματος διανομής ηλεκτρικής ενέργειας στη Συρία, η οποία συνήφθη μεταξύ της ΕΤΕπ και της Αραβικής Δημοκρατίας της Συρίας στις 5 Φεβρουαρίου 2001 και τροποποιήθηκε με επιστολές της 3ης Οκτωβρίου 2003, της 28ης Φεβρουαρίου 2006, της 9ης Μαΐου και της 8ης Οκτωβρίου 2007.
3)
Καταδικάζει την Αραβική Δημοκρατία της Συρίας στα δικαστικά έξοδα.
(
1
)	ΕΕ C 359 της 19.9.2022.